Krasín

Krasín je  vysoký vrch v Bielych Karpatoch. Je súčasťou bradlového pásma. Zákonom chránené územie od roku 1970Veľký, J. a kolektív, 1979; Encyklopédia Slovenska III. zväzok K - M. Veda, Bratislava, s. 224. V dnešnej dobe súčasť CHKO Biele Karpaty, Územie európskeho významu. Nachádza sa v bezprostrednej blízkosti obce Dolná Súča. Na vrchole sa nachádzajú pozostatky zrúcaniny stredovekého hradu.

 Prírodné pomery 
 Geológia 
Oblasť je súčasťou podbrančsko-trenčianskeho úseku bradlového pásma Západných Karpát. Tvorí súčasť bočného hrebeňa s najvyššou kótou , ktorý sa tiahne juhovýchodným smerom do údolia Váhuturistik.sk - Náučný chodník Krasín prístup: 20.9.2008. Krasín je tvorený šošovkou jurských krinoidových a ílovitých vápencov. Horniny sú bohaté na fosílie druhohorných ľalioviek a hlavonožcov. Vďaka veľkému podielu kremitých zŕn v hornine sa tu nevyvinuli korózne tvary, ako sú škrapy, závrty a jaskyne. Menšie podzemné priestory s veľmi slabou sintrovou výzdobou majú puklinový pôvodKrasín Natura 2000 prístup: 20.9.2008. Boli tu však pozorované znaky krasovatenia, ktoré prebiehalo v strednej jure (bat - kelovej)Aubrecht, R., 1997; Indications of the Middle Jurassic emergence in the Czorsztyn Unit (Pieniny Klippen Belt, Western Carpathians). Geologica Carpathica, 48, 2, s. 71-84..

 Geomorfológia 
Krasín leží v geomorfologickom celku Biele Karpaty, v geomorfologickom podcelku Bošácke bradlá, ktoré tvoria predel medzi vlastnými Bielymi Karpatmi na severe a Bielokarpatským podhorím v Považskom podolí. 

 Rastlinstvo a živočíšstvo 
Oblasť sa vyznačuje vápnomilnou a teplomilnou vegetáciou. V minulosti bola oblasť využívaná ako pasienok.

 Ochrana prírody 
Chránené územie tvorí rovnomenná prírodná rezervácia s geologickou, morfologickou, archeologickou i paleontologickou hodnotou, ktorá sa rozprestiera na ploche .

 Referencie 

 Pozri aj 
 Krasín (prírodná rezervácia)

 Iné projekty 

Kategória:Biele Karpaty
Kategória:Bradlové pásmo
Kategória:Paleontologické lokality na Slovensku
Kategória:Bošácke bradlá
Kategória:Dolná Súča